**D**

A kitűzött feladatra készítsen objektum elvű megoldást C++ nyelven az alábbi szempontok alapján:

*A feladat megoldásához a* [*http://people.inf.elte.hu/gt/oep/library.zip*](http://people.inf.elte.hu/gt/oep/library.zip) *állományban található osztálysablon-könyvtárat kell használnia, azt nem módosíthatja. A saját kódban egyáltalán ne szerepeljen ciklus, illetve rekurzív függvényhívás! A bemeneti adatokat tartalmazó szöveges állományokról feltételezzük, hogy helyesen vannak kitöltve, csak a létezésüket kell ellenőrizni. A szöveges állományt csak egyszer nyithatja meg olvasásra és nem használhat a szöveges állomány sorainak számától függő méretű változót. Ha a feladata üres fájlra nem értelmezhető, kezelje le külön ezt az esetet! Globális változókat nem használhat!*

Egy országos középiskolai sportversenyen feljegyezték a versenyzők eredményeit, és egy szöveges állományban rögzítették az adatokat. A fájl egy sorának felépítése: elsőként a versenyző neve szerepel (egy szóközök nélküli sztring), majd az iskola azonosítója (szóközök nélküli sztring, amely az irányítószámmal kezdődik), majd a versenyző helyezései: sportág-helyezés (szóköz nélküli sztring, pozitív természetes szám) formájában. Az adatok szóközökkel vagy tabulátorjelekkel vannak egy soron belül elválasztva. A szöveges állomány sorait az iskola azonosítója szerint rendezték. Feltehetjük, hogy a szöveges állomány helyesen van kitöltve. Példa az állomány egy sorára:

Péter 1063Szinyei futás100 3 melluszás500 1 magasugrás 1

***Megfelelt szint*** (közepes): Adjunk meg egy versenyzőt, aki „magasugrásban” is indult, és legjobb eredménye az ezüstérem! Adjuk meg azt is, hogy melyik iskolából jött, és hogy hány ezüstöt szerzett!

***Kiváló szint*** (jeles): Soroljuk fel azokat az iskolákat, ahonnan legalább 10 induló volt magasugrásban, valamint azt is, hogy összesen hány diák indult az iskolából a versenyen!

Nem kell a megfelelt szintű megoldást elkészítenie, ha a kiváló szintűt megoldotta, de ajánlott először a megfelelt szinttel foglalkoznia. Ha azzal készen van, mutassa be a megoldását, és folytathatja a munkát.

Miután a *programját bemutatta* és azt elfogadták, *töltse fel* azt Neptun-kód\_3.zip vagy Neptun-kód\_5.zip formában aszerint, hogy az melyik feladatot oldja meg, Windows-on a [\\nas1.inf.elte.hu\ZH1\OEP](file:///\\nas1.inf.elte.hu\ZH1\OEP), Linux-on az **smb://nas1.inf.elte.hu/ZH1/OEP** könyvtárba.

A zh végén ezt a lapot *mindenképpen adja oda* valamelyik oktatónak.